

RISE Putovanje: Poziv za prijavu

*Podrška idejama socijalnog preduzetništva i razvoju mladih ljudi sa zapadnog Balkana*

###

#

#

*Pozdrav! Jeste li spremni za putovanje? Ovo nije bilo kakvo putovanje već vaša šansa da promijenite svijet! Ok, možda prvo svoju zajednicu, a zatim svijet. Svako može ustati (RISE) kao heroj sopstvenog mikro svijeta, a sve što vam je potrebno je motivacija, ideja, malo hrabrosti i eventualno neka vrsta podrške. Tu mi nastupamo. I ko smo mi, pitate se?*

|  |
| --- |
| **Ko smo mi ?** |

Mi predstavljamo grupu od 11 partnera iz zapadnog Balkana, Njemačke i Francuske[[1]](#footnote-1) koji su u potrazi za mladim ljudima iz regiona baš kao što ste vi, koji donose promjene, i koji će nam pomoći u razvoju socijalnog preduzetništva kako bi imali bolja društva.

Čvrsto vjerujemo da socijalno preduzetništvo može predstavljati sponu između mladih ljudi, ali i između društava, te da može donijeti nevjerovatne mogućnosti za rast i razvoj.

Iz ovog razloga smo oformili mrežu od 6 lokalnih inkubatora koji će predstavljati dragocjenu podršku svim sjajnim idejama koje se javljaju na zapadnom Balkanu.

Naredne dvije godine posvetićemo razvoju socijalnih preduzeća, regionalnih zajednica donosioca promjena, podizanju svijesti o ovoj važnoj temi i učvršćivanju već postojećih inicijativa. Zašto? Iz veoma važnog razloga, jer želimo da spojimo mlade ljude iz regiona kako bi zajedno gradili prosperitetan i stabilan region, jer mi znamo da vi to možete.

ŠTA JE DRUŠTVENO POSLOVANJE?

|  |
| --- |
| Socijalno preduzeće je pokretač socijalne ekonomije koji za cilj ima uticaj na društvo više nego ostvarivanje zarade za vlasnike ili zainteresovane strane. Djeluje tako što pruža dobra i usluge na tržištu na preduzetnički i inovativan način i koristi svoj profit prvenstveno za postizanje društvenih ciljeva. Njime se upravlja otvoreno i odgovorno, a posebno uključuje zaposlene, potrošače i zainteresovane strane na koje direktno utiču njegove komercijalne aktivnosti.U osnovi, to je posao za društveno dobro! |

|  |
| --- |
| **Šta je RISE ?** |

RISE - Regionalni inkubator za socijalne preduzetnike je projekat za motivisane, predane mlade ljude, koji su spremni da uče i da donose promjene za dobrobit zapadnog Balkana. Naš cilj je da podržimo vaše socijalno preduzetničke ideje koje će region učiniti boljim mjestom.

**RISE Putovanje** posebno je prilagođen program u kojem je učešće besplatno i koji će vam pomoći da naučite, rastete i napravite promjene u svojoj okolini. Usredsređeni smo na saradnju, razmjenu ideja i vršnjačko učenje kako bismo postigli bolje rezultate.

Imate li ideju ili inovativno rješenje za novi i bolji pristup obrazovanju, osnaživanju žena, kulturi, ruralnom razvoju, zdravlju ili zaposlenosti u svojoj zajednici? Vještine, znanje i iskustvo socijalnog preduzetništva pomoći će vam da riješite socijalna i / ili pitanja zaštite životne sredine koja vas posebno interesuju i pomoći će vam da zaradite dok to radite!

**RISE Putovanje** vam takođe pruža mogućnost učestvovanja u posebnoj vrsti podrške kroz grantove za mobilnost i razvoj poslovanja u drugoj fazi Putovanja. Ova sredstva će vam pomoći da istražite regionalne prakse socijalnog poslovanja i predstavljaće finansijsku podršku za vaš početak.

RISE podržava mlade donosioce promjena kako bi njihove ideje postale stvarnost. Hajde da radimo zajedno i omogućimo da bolja društva rastu!

|  |
| --- |
| **Šta mi nudimo ?** |

Mi ćemo podržati novu generaciju regionalnih pokretača promjena i pomoći im da rješavaju probleme u svojim lokalnim zajednicama. Zbog toga smo razvili naš program podrške – **RISE putovanje**, koje ima dvije faze: Poglavlje IDEACIJE i poglavlje INKUBACIJE.

**Prvo poglavlje: Ideacija** – U ovoj fazi, 36 RISE timova iz regiona (po 6 timova iz Albanije, BiH, Kosova[[2]](#footnote-2), Crne Gore, Sjeverne Makedonije i Srbije) će biti odabrani za četvoromjesečni proces ideacije. **Poglavlje Ideacije** će ti omogućiti daizgradiš svoju ideju od nule do solidnog projekta, dok ćeš uz podršku eksperata i mentora pokriti sve važne teme vezane za socijalno preduzetništvo.

Paralelno će se održavati i **design thinking radionice** koje će poboljšati vještine rješavanja problema učesnika.

Kada izgradiš svoju biznis ideju, imaćeš priliku da je javno predstaviš na **Demo danu** i dobiješ mogućnost finansijske i praktične podršku da sprovedeš svoje ideje i ostvariš pozitivan uticaj na lokalnu zajednicu.

Ukupno će biti odabrano 12 timova, po dva iz svakog lokalnog inkubatora.

Izabrani timovi će nastaviti RISE putovanje kroz **Poglavlje Inkubacije**. Ova faza je posvećena:

1. Testiranju i validaciji tvog biznis modela društvenog preduzetništva kroz program skrojen po tvojoj mjeri i grant za razvoj biznis ideje;
2. Regionalnim prilikama za mobilnost, kao što su **RISE Bootcamp** i **RISE Ekspedicije** u okviru kojih ćeš imati priliku da se upoznaš, inspirišeš i stekneš nova znanja od svojih vršnjaka, uspješnih socijalnih preduzeća i trenera, mentora i eksperata iz cijelog regiona Zapadnog Balkana.

RISE Putovanje se završava RISE regionalnim događajem, kojem će prisustvovali svi partneri i saradnici RISE programa kako bismo proslavili sve uspjehe ovog putovanja!

Da sumiramo, RISE Putovanje ima nekoliko koraka:

1. Poglavlje ideacije – u trajanju od 4 mjeseca;
	* Tailor-made program podrške za razvoj tvoje ideje;
	* Design thinking radionice;
	* Demo dan – prezentacija pitcha pred žirijem.
2. Poglavlje Inkubacije – u trajanju od 6 mjeseci;
	* Testiranje i validiranje ideje podržane sa grant za razvoj biznis ideje;
	* Regionalna putovanja i umrežavanje;
	* RISE Završni događaj.

Organizatori RISE programa će prilagoditi program i planirane aktivnosti u skladu sa razvojem situacije COVID-19.

##

|  |
| --- |
| **Ko može da se prijavi ?** |

* Mladi od 18 do 35 godina iz Albanije, Bosne i Hercegovine, Kosova, Crne Gore, Sjeverne Makedonije i Srbije, koji govore engleski dovoljno dobro da aktivno učestvuju u internacionalnom programu, u timu od najmanje dvije osobe, koji imaju:
* Mogućnost da učestvuju u programu sa 4 sata aktivnog učešća nedeljno i na meetup-ovima, u toku 4 mjeseca trajanja poglavlja Ideacije, bez obzira da li događaji budu u online ili ofline formatu
* Visoka motivacija za učenje o društvenom preduzetništvu I uključivanje u regionalni interkulturalni program;
* Ambicija za razvijanje konkretne ideje sa pozitivnim društvenim uticajem
* Spremnost za učenje od drugih aktera iz regiona;
* Imaju identifikovan društveni i/ili ekološki problem koji žele da rješavaju;
* Počeli su rad na svojoj ideji u manjoj mjeri/samostalno, ali se još uvek nijesu bavili stvarnom poslovnom aktivnošću
* Uticaj ideje je regionalni ili lokalni

|  |
| --- |
| **Ko ne može da se prijavi ?** |

* Registrovana, pravna lica;
* Političke partije, vlade i državne agencije;
* Ideje za stipendije;
* Ideje za finansiranje kapitala;
* Istraživačke ideje;
* Projekti koji već prodaju svoje proizvode ili usluge;
* Projekti koji su već podržani / finansirani od drugog postojećeg programa podrške koji pruža slične obuke i znanja preduzetnicima;
* Ideje koje podstiču diskriminaciju, stvaranje ili jačanje podjela;
* Ideje koje ostvaruju društveni uticaj van regiona Zapadnog Balkana.

|  |
| --- |
| **Koji su kriterijumi za selekciju RISE timova ?** |

**Ključni kriterijumi**

Ključni kriterijum koji aplikanti treba da demonstriraju su:

* Snažnu motivaciju za učestvovanje u programu, način razmišljanja pravog kreatora promjena i posvećenost punom učešću u četvoromjesečnom programu ideacije;
* Kako se ideja bavi kritičnim društvenim / ekološkim pitanjem;
* Potencijal da ideja postane održiv biznis;
* Barem pola članova tima govori tečno engleski jezik.
* Prethodno niste bili učesnik programa ideacije/inkbacije/akceleracije sa istom idejom.

**Dodatni kriterijumi**

Dodatni bodovi će biti dodijeljeni za:

* Ideju koja je inovativna u lokalnom kontekstu;
* Ideju koja imaju potencijal za rast i repliciranje u regionu;
* Ideju koja ima potencijal za otvaranje dodatnih radnih mjesta;
* Tim i ideja koji promovišu i podstiču rodnu ravnopravnost.

Molimo vas da popunite Aplikacionu formu klikom [ovdje](https://forms.gle/cvSo7xCxSStNkHP99) najdalje do 26. septembra.

U slučaju velikog broja prijava zadržavamo pravo predizbora, pa vas možemo kontaktirati kako bismo tražili dodatne informacije ili pojašnjenja.

Aplikanti će biti odabrani početkom oktobra, a o rezultatima ćemo vas obavijestiti sedmicu kasnije.

**Kontakt osoba:**

Anja Grabovica

Saradnica menadžera za upravljanje projektima – IPC Tehnopolis

m: 067 070 145

e: anja@tehnopolis.me

1. Regionalna kancelarija za saradnju mladih (RYCO), GROUPE SOS Pulse, Omladinska mreža jugoistočne Evrope (SEEYN), francusko-njemačka kancelarija za mlade, Institut Français, ARNO, Balkan Green Foundation, Nesto Vise, Smart Kolektiv, IPC Tehnopolis and Yunus Social Business. [↑](#footnote-ref-1)
2. Ovo imenovanje ne dovodi u pitanje pozicije o statusu i u skladu je sa UNSCR 1244 i mišljenjem ICJ-a o kosovskoj deklaraciji o nezavisnosti [↑](#footnote-ref-2)